**Bwrdd Strategol ôl-16 y Coleg Cymraeg Cenedlaethol**

**Dydd Mawrth, 20 Mai 2025, ar gampws Iâl, Coleg Cambria am 10:00**

**Yn bresennol:**

Aelodau (Addysg Bellach): Llinos Roberts, Coleg Cambria; Marion Evans, Coleg Penybont; Lois Roberts, Coleg y Cymoedd; Angharad Roberts, Siân Pritchard, Grŵp Llandrillo Menai; Robin Gwyn, Grŵp Colegau NPTC; Michelle Kerswell, Addysg Oedolion Cymru; Helen Griffith, Coleg Sir Gar a Cheredigion; Helen Humphreys, Coleg Gŵyr Abertawe; Yusuf Ibrahim, Coleg Caerdydd a’r Fro, Leanne Jones, Y Coleg Merthyr.

Aelodau (Darparwyr Prentisiaethau): Lisa Waters, ACT; Elen Rees, Hyfforddiant Cambrian.

Aelodau (Coleg): Meri Huws (cadeirio), Aled Eirug, Coleg Cymraeg Cenedlaethol; Alex Lovell, Cymwysterau Cymru; Deio Owen, Undeb Myfyrwyr Cenedlaethol Cymru; Siân Alwen, CYDAG.

Swyddogion y Coleg: Ioan Matthews, Dafydd Trystan, Lisa O’Connor, Haf Everiss, Alaw Dafydd.

Ymddiheuriadau: Arwel Rees-Taylor, Coleg Gwent; Siân Lloyd-Roberts, Partneriaeth Sgiliau a Chyflogadwyedd y Gogledd; Caryn Grimes, RSP y De Ddwyrain; Emma McCutcheon, Educ-8; Dewi Richards-Darch, ITEC; Kelly Edwards, Colegau Cymru; Eva Rees, Coleg Sir Benfro; Llŷr ap Gareth, Ffederasiwn y Busnesau Bach; Lisa Mytton, NTFW; Lucy Evans, Llywodraeth Cymru; Geraint Jones, NPTC (Robin Gwyn yn dirprwyo); Rachel Edmonds-Naish, Coleg y Cymoedd (Lois Roberts yn dirprwyo); Gwennan Schiavone, CYDAG (Siân Alwen yn dirprwyo); Gwenllïan Griffiths, Coleg Cymraeg; Ffion Thomas (llysgennad cenedlaethol); Aidan Bowen (llysgennad cenedlaethol); Magi Roberts (llysgennad cenedlaethol).

|  |  |  |  |
| --- | --- | --- | --- |
| Eitem | Trafodaeth a Phwynt Gweithredu | Cyfrifoldeb | Erbyn / Dyddiad |
| 1. Croeso ac ymddiheuriadau | * 1. Croesawyd pawb i’r cyfarfod a nodwyd ymddiheuriadau fel y nodwyd uchod. |  |  |
| 1. Derbyn cofnodion y cyfarfod diwethaf a materion yn codi | * 1. Derbyniwyd y cofnodion diwethaf yn rai cywir. |  |  |
| 1. Diweddariad Cyffredinol: Coleg Cymraeg Cenedlaethol | * 1. Nodwyd bod y Bil y Gymraeg ac Addysg wedi cael ei basio yn y Senedd, sy’n gosod ffrâm ar gyfer y Gymraeg yn y sector statudol a darpariaeth ar gyfer sefydlu cod ieithyddol er mwyn disgrifio sgiliau ieithyddol. Nodwyd bod y ffrâm hefyd yn ystyried darpariaeth ar gyfer y sector drydyddol ac ar gyfer dysgu Cymraeg.   2. Mae Medr wedi derbyn prif argymhelliad cyngor cychwynnol y Coleg i sefydlu cynllun cenedlaethol cyfannol i’r sector drydyddol o ran y Gymraeg. Nodwyd bydd grŵp yn ymgynnull i drafod y cynllun o fewn pythefnos i’r cyfarfod hwn a disgwylir i’r cynllun gael ei gyhoeddi yn haf 2026. Nodwyd bod Medr yn ymgynghori ar ei amodau rheoleiddio ar hyn o bryd. Bydd yn allweddol i’r Coleg gynghori ar yr amodau rheoleiddio o ran y Gymraeg.   3. Nodwyd bod ychydig o gynnydd wedi bod yng nghyllideb y Coleg eleni ar gyfer 2025/26.   4. Dymunwyd yn dda i Lowri Pugh-Rees sydd wedi derbyn secondiad am flwyddyn i weithio fel Swyddog Polisi ac Ymgysylltu yn y Coleg.   5. Estynnwyd diolch i’r sefydliadau am eu gwaith yn paratoi ar gyfer y cyfarfodydd cynllunio sy’n mynd rhagddo ar hyn o bryd.   6. Anogwyd aelodau i gysylltu er mwyn trefnu sesiynau hyfforddiant Sgiliaith ac e-ddysgu.   7. Bydd noson wobrau’r Coleg yn cael ei chynnal ar 20 Mehefin ac estynnwyd diolch i bawb am enwebu.   8. Bydd Nia Phillips mewn cyswllt i drefnu cyfarfod cynllunio Cymraeg Gwaith yn fuan lle bydd fformiwla gyllido newydd yn cael ei gyflwyno i’r aelodau perthnasol. Bydd pwyslais ar ddilyniant a thyfu darpariaeth ar lefelau uwch y cynllun.   9. Bydd cynhadledd i swyddogion cangen addysg uwch ac addysg bellach yn cael ei chynnal yn nhymor yr hydref.   10. Estynnwyd diolch i’r llysgenhadon am eu gwaith eleni a dymunwyd yn dda iddyn nhw ar gyfer y dyfodol.   11. Nodwyd bod y Coleg ac Adnodd wedi dod i gytundeb ar drefniadau cyllido ar gyfer eleni.   12. Gofynnwyd am weithgareddau’r Coleg yn Eisteddfod yr Urdd a’r Genedlaethol. Bydd digwyddiad ‘adeiladwaith ar ei orau’ yn cael ei gynnal ym mhabell Coleg Gŵyr Abertawe ar Ddydd Iau’r Eisteddfod rhwng 11:00-12:00 rhwng Coleg Gŵyr, Grŵp Colegau NPTC, Cymwysterau Cymru a’r Coleg. Bydd manylion gweithgareddau’r Eisteddfod Genedlaethol yn cael eu rhannu maes o law. |  |  |
| 1. Llais y Dysgwr | * 1. Estynnwyd diolch i’r llysgenhadon cenedlaethol am eu cyfraniad eleni. Nodwyd bod tri chyfarfod fforwm llais y dysgwr wedi cael ei gynnal ac yn sgil hynny bod fideo yn cael ei greu i herio agweddau negyddol tuag at y Gymraeg. Anogwyd aelodau i ddarparu adborth ar y cynllun drwy e-bostio [post16@colegcymraeg.ac.uk](mailto:post16@colegcymraeg.ac.uk).   2. Derbyniwyd diweddariad wrth Deio Owen, llywydd UCMC. Nodwyd bod cynhadledd ddiweddar, oedd yn canolbwyntio ar gymorth ariannol a thrafnidiaeth, wedi denu cynrychiolaeth gref o’r sector addysg bellach.   3. Mae UCMC yn parhau i ymateb i ganfyddiadau Estyn ar ymddygiad dysgwyr.   4. Mae mwy o fyfyrwyr addysg bellach a phrentisiaid yn ymgysylltu ag UCMC ond mae angen parhau i ddatblygu llais y dysgwr o fewn colegau.   5. Pwysleisiwyd gwerth y cyfleoedd a’r gefnogaeth a gynigir i astudio trwy gyfrwng y Gymraeg ac yn ddwyieithog, a’r angen i sicrhau bod dysgwyr yn ymwybodol ohonynt. | Aelodau o golegau addysg bellach | Diwedd tymor |
| 1. Adroddiad Estyn | * 1. Derbyniwyd trosolwg cyflym o gynnwys adroddiad Estyn[[1]](#endnote-2), gan dynnu sylw ar yr argymhellion i'r colegau a’r darparwyr ac i'r Coleg Cymraeg, yna derbyniwyd diweddariad wrth Sgiliaith[[2]](#endnote-3) ar yr arlwy hyfforddiant y maent yn ei gynnig. Cyflwynwyd y cyd-destun i'r trafodaethau grŵp gan Yusuf Ibrahim. Gofynnwyd i'r grwpiau ganolbwyntio ar sut gellid cael datrysiadau i'r heriau o gynyddu darpariaeth dwyieithog a Chymraeg mewn colegau a darparwyr. Derbyniwyd cyflwyniadau wrth golegau oedd wedi cael eu henwi yn adroddiad Estyn sef Coleg Sir Gar a Cheredigion[[3]](#endnote-4), Coleg Cambria[[4]](#endnote-5) a Choleg Penybont[[5]](#endnote-6) yn esbonio sut arweiniodd datrysiadau i heriau penodol at ddatblygu arfer newydd ymysg staff. Gweler y tri chyflwyniad wedi’i atodi.   2. Yn dilyn hynny, cynhaliwyd trafodaeth fywiog ar y pynciau canlynol:      1. Yr heriau mwyaf mae’r sefydliadau yn rhagweld y byddant yn eu hwynebu yn y dyfodol agos o ran datblygu ac ehangu darpariaeth Gymraeg a dwyieithog?      2. Sut gellir mynd ati i oresgyn yr heriau hynny?      3. Sut gellir mesur llwyddiant hynny? |  |  |
| 1. Cymwysterau Cymru | * 1. Croesawyd Alex Lovell, Cymwysterau Cymru i’r cyfarfod i ddarparu diweddariad[[6]](#endnote-7). Nodwyd bod Cymwysterau Cymru ar fin cyhoeddi pa gymwysterau fydd yn elwa o‘r grant cymorth i’r Gymraeg. Gwnaethpwyd cais i aelodau’r bwrdd i hyrwyddo’r [gronfa ddata aseswyr Cymraeg eu hiaith](https://awarding.org.uk/policy-lab/cronfa-ddata-aseswyr-cymraeg/) gyda’u staff. Mae croeso i aelodau’r bwrdd gysylltu ag [Alex i drafod unrhyw her yn ymwneud â chymwysterau trwy e-bostio](mailto:alex.lovell@cymwysterau.cymru).   2. Nodwyd enghraifft o oedi i ddysgwyr sy’n derbyn canlyniadau profion amlddewis os eu bod wedi cwblhau’r arholiad trwy gyfrwng y Gymraeg. Cytunwyd i drafod ymhellach tu allan i’r cyfarfod. |  |  |
| 1. Diweddariad Cynllun Mentora | * 1. Darparwyd cyflwyniad ar gynllun mentora peilot[[7]](#endnote-8) y Coleg a fydd yn dechrau ym mlwyddyn academaidd 2025/26. Nodwyd bod rhagor o wybodaeth i’w rhannu ar ôl hanner tymor. |  |  |
| 1. Cynigion Maniffesto’r Coleg Cymraeg | * 1. Darparwyd diweddariad ar waith y Coleg i lunio cynigion polisi ar gyfer maniffesto’r pleidiau ar gyfer etholiadau 2026. Adroddwyd ar brif benawdau’r maniffesto sydd wedi eu cytuno gan Fwrdd y Coleg a nodwyd y cyhoeddir y maniffesto yn yr hydref. |  |  |
| 1. Unrhyw fater arall | * 1. Estynnwyd diolch i bawb am eu cyfraniad i’r cyfarfod, yn enwedig y rhai bu’n cyflwyno ac i Goleg Cambria am wahodd y bwrdd i gynnal y cyfarfod ar eu campws.   2. Dyma ddyddiadau cyfarfodydd blwyddyn nesaf a bydd gwahoddiadau yn cael eu rhannu maes o law:      1. Dydd Mercher 15 Hydref 2025      2. Dydd Mercher 25 Chwefror 2026      3. Dydd Mercher 3 Mehefin 2026 |  |  |

1. [Adolygiad thematig Estyn, cyflwyniad gan Dr Dafydd Trystan a Lisa O’Connor](https://adnoddau.s3.eu-west-2.amazonaws.com/Bwrdd+Strategol+Ol16/6a+Trosolwg+Adroddiad+Estyn.pptx) [↑](#endnote-ref-2)
2. [Arlwy Hyfforddiant Sgiliaith, cyflwyniad gan Siân Pritchard](https://view.officeapps.live.com/op/view.aspx?src=https%3A%2F%2Fadnoddau.s3.eu-west-2.amazonaws.com%2FBwrdd%2BStrategol%2BOl16%2F6a%2BCyflwyniad%2BSgiliaith%2B20%2BMai%2B2025.pptx&wdOrigin=BROWSELINK) [↑](#endnote-ref-3)
3. [Cynllun Sylfaenol, Gwell, Gorau Coleg Sir Gâr a Cheredigion, cyflwyniad gan Helen Griffith](https://view.officeapps.live.com/op/view.aspx?src=https%3A%2F%2Fadnoddau.s3.eu-west-2.amazonaws.com%2FBwrdd%2BStrategol%2BOl16%2F6b%2BCyflwyniad%2BColeg%2BSir%2BGar%2Ba%2BCheredigion%2BSylfaenol%2BGwell%2BGorau%2BBasic%2BBetter%2BBest.pptx&wdOrigin=BROWSELINK) ac [atodiad at ganllaw ar gyfer y cynllun Sylfaenol, Gwell, Gorau](https://adnoddau.s3.eu-west-2.amazonaws.com/Bwrdd+Strategol+Ol16/6b+atodiad+Coleg+Sir+Gar+a+Cheredigion+Bilingual+Classroom+Guide+2024.pdf) [↑](#endnote-ref-4)
4. [Cynllun Addysgwr Dwyieithog Coleg Cambria, cyflwyniad gan Llinos Roberts](https://view.officeapps.live.com/op/view.aspx?src=https%3A%2F%2Fadnoddau.s3.eu-west-2.amazonaws.com%2FBwrdd%2BStrategol%2BOl16%2F6b%2BCyflwyniad%2BCambria%2BAddysgwr%2BDwyieithog%2BLlR.pptx&wdOrigin=BROWSELINK) [↑](#endnote-ref-5)
5. [Cynllun Ein Taith Iaith Coleg Penybont, cyflwyniad gan Marion Evans](https://view.officeapps.live.com/op/view.aspx?src=https%3A%2F%2Fadnoddau.s3.eu-west-2.amazonaws.com%2FBwrdd%2BStrategol%2BOl16%2F6b%2BPenybont%2BCyfarfod%2By%2BBwrdd%2BStrategol%2B%25C3%25B4l-16%2B20_05_25.pptx&wdOrigin=BROWSELINK) [↑](#endnote-ref-6)
6. [Diweddariad ar waith galwedigaethol ôl-16 Cymwysterau Cymru, cyflwyniad gan Dr Alex Lovell](https://view.officeapps.live.com/op/view.aspx?src=https%3A%2F%2Fadnoddau.s3.eu-west-2.amazonaws.com%2FBwrdd%2BStrategol%2BOl16%2F7%2BCyflwyniad%2BCymwysterau%2BCymru%2B20%2BMai%2B2025.pptx&wdOrigin=BROWSELINK) [↑](#endnote-ref-7)
7. [Cynllun mentora peilot y Coleg Cymraeg Cenedlaethol, cyflwyniad gan Lisa O’Connor](https://view.officeapps.live.com/op/view.aspx?src=https%3A%2F%2Fadnoddau.s3.eu-west-2.amazonaws.com%2FBwrdd%2BStrategol%2BOl16%2F8%2BCynllun%2Bmentora%2Bi%2Bddysgwyr%2Bcyflwyniad%2Bbyr.pptx&wdOrigin=BROWSELINK) [↑](#endnote-ref-8)