**Bwrdd Strategol ôl-16 y Coleg Cymraeg Cenedlaethol**

**Dydd Mawrth 21 Mai 2024, dros Zoom am 10:30**

**Yn bresennol:**

Aelodau (Addysg Bellach): Helen Griffith, Coleg Sir Gar a Cheredigion; Helen Humphreys, Coleg Gŵyr Abertawe; Rachel Edmonds-Naish, Coleg y Cymoedd; Angharad Roberts, Grŵp Llandrillo Menai; Llinos Roberts, Coleg Cambria; Pam Hales, Coleg Gwent; Yusuf Ibrahim, Coleg Caerdydd a’r Fro; Leanne Jones, Y Coleg Merthyr Tydfil; Pam Hales, Coleg Gwent; Robin Gwyn, NPTC; Emma Davies, Coleg Sir Benfro;

Aelodau (Darparwyr Prentisiaethau): Elen Rees, Hyfforddiant Cambrian; Dewi Richards-Darch, Angharad Roberts, ITEC; Non Wilshaw, Educ-8.

Aelodau (Coleg): Meri Huws (yn cadeirio), Ann Beynon, John Hayes, Coleg Cymraeg Cenedlaethol; Jane Lewis, Partneriaeth Sgiliau Rhanbarthol De Orllewin Cymru; Richard Tobutt, Partneriaeth Sgiliau Rhanbarthol De–Ddwyrain Cymru; Alex Lovell, Cymwysterau Cymru; Lucy Hopkins, Colegau Cymru; Lisa Mytton NTFW.

Swyddogion y Coleg: Dr Ioan Matthews, Gwenllian Griffiths, Dr Lowri Morgans, Lisa O’Connor, Haf Everiss, Helen Lloyd, Helen Davies, Emily Pemberton, Mabon Dafydd, Mared Jones, Alaw Dafydd

Cynrychiolaeth Myfyrwyr: Lloyd Tandy, Coleg Penybont; Mia Jones, Coleg Caerdydd a’r Fro; Orla Tarn, NUS Cymru.

Ymddiheuriadau: Lucy Evans, Llywodraeth Cymru; Julie Dyer, ITEC, Angharad Roberts yn dirprwyo; Nikki Neale, Coleg Gŵyr Abertawe, Helen Humphreys yn dirprwyo; Eva Rees, Coleg Sir Benfro, Emma Davies yn dirprwyo; Emma McCutcheon, Educ-8, Non Wilshaw yn dirpwyo.

|  |  |  |  |
| --- | --- | --- | --- |
| Eitem | Trafodaeth a Phwynt Gweithredu | Cyfrifoldeb | Erbyn / Dyddiad |
| 1. Croeso ac ymddiheuriadau | * 1. Croesawyd pawb i’r cyfarfod, darparwyd ymddiheuriadau fel y rhestrir uchod. |  |  |
| 1. Derbyn cofnodion y cyfarfod diwethaf a materion yn codi | * 1. Derbyniwyd y cofnodion diwethaf fel rhai cywir.   2. Nodwyd y bydd canlyniadau’r adolygiad Sector Celf, y Creadigol a’r Cyfryngau yn cael eu rhyddhau yn ystod tymor yr haf gan Cymwysterau Cymru. |  |  |
| 1. Diweddariad Cyffredinol: Coleg Cymraeg Cenedlaethol | * 1. Cynhaliodd pwyllgor diwylliant y Senedd, sy’n bwyllgor trawsbleidiol, ymchwiliad i effaith cyllideb fflat ar strategaeth addysg bellach a phrentisiaethau y Coleg Cymraeg Cenedlaethol (y Coleg) ac ar weithgareddau’r Ganolfan Dysgu Cymraeg. Darparodd Prif Weithredwr y Coleg dystiolaeth i’r pwyllgor fel rhan o’r ymchwiliad. Roedd y pwyllgor yn awyddus i sicrhau na fydd peidio derbyn y gyllideb ychwanegol o £840,000 oedd wedi’i glustnodi ar gyfer y flwyddyn ariannol hon, yn effeithio ar y daith at Cymraeg 2050. Nodwyd bod hyn yn hollbwysig o ystyried bod y cytundeb cydweithio rhwng y Blaid Lafur a Phlaid Cymru wedi dod i ben ynghynt na’r disgwyl. Gofynnwyd am effaith hyn ar y Coleg. Nodwyd bod cyllideb ychwanegol wedi cael ei addo i’r Coleg ar sail y cytundeb cydweithio ond taw cyllideb tair blynedd oedd, felly nid oedd ymrwymiad ar gyfer blwyddyn ariannol 25/26. Fodd bynnag, nodwyd y bod gofyniad i’r Llywodraeth ailbroffilio’r £840,000 na dderbyniwyd yn 24/25 ar gyfer 25/26.   2. Pwysleisiwyd bod y cyfnod nesaf yn hollbwysig gan fod cyllideb 25/26 yn mynd i fod yn heriol i bawb. O ganlyniad bydd angen dangos effaith y cyllid er mwyn gwneud yr achos dros gynnal cyllideb eleni. Nodwyd bod dau ymweliad aelodau seneddol i Golegau Addysg Bellach yn cael eu trefnu ar hyn o bryd. Noder bod cyhoeddi etholiad San Steffan yn dilyn y cyfarfod yn mynd i effeithio ar amserlen yr ymweliadau hyn.   3. Nodwyd bod y Coleg yn dechrau paratoi tu hwnt i gyfnod y Senedd bresennol gan y bydd etholiad mewn dwy flynedd. Bydd angen dangos sut mae’r Coleg yn ac yn mynd i gefnogi polisïau ehangach, gan gynnwys y strategaeth iaith ac addysg. Bydd hyn oll yn cael ei ystyried wrth adolygu’r strategaeth Addysg Bellach a Phrentisiaethau. Atgoffwyd hefyd bod hynny o fewn cyd-destun y Comisiwn Addysg Drydyddol ac Ymchwil (CADY) a fydd yn dod i fodolaeth fis Awst a bod y Coleg wedi’i ddynodi i gynghori CADY ar ei swyddogaethau yn ymwneud â’r Gymraeg.   4. Disgwylir i CADY wneud datganiad o flaenoriaethau a chynllun cenedlaethol ar gyfer darpariaeth Gymraeg maes o law a bydd sefydliadau megis y Coleg a Chymwysterau Cymru yn bwydo fewn i’r gwaith hwn.   5. Nodwyd bydd y Bil Addysg Gymraeg yn teithio drwy’r Senedd fis Gorffennaf a bydd modd i’r Coleg ddylanwadu drwy’r pwyllgorau.   6. Estynnwyd diolch i’r sector am eu hamser yn paratoi a chyflwyno’r cynlluniau gweithredu ar gyfer cyfarfodydd cynllunio 2024/25 sy’n mynd rhagddo ar hyn o bryd. Atgoffwyd taw’r dyddiad cau ar gyfer derbyn adroddiadau terfynol ar gynlluniau gweithredu 2023/24 yw **26 Mehefin**.   7. Bydd y gwaith maes sy’n rhan o adolygiad thematig Estyn ar weithgareddau hyfforddiant a datblygu proffesiynol parhaus y Coleg yn mynd rhagddo rhwng 30 Medi a 24 Hydref. Bydd cadarnhad o ba sesiynau bydd Estyn yn ymuno ynddynt yn cael eu hanfon erbyn 26 Medi. Gwnaethpwyd cais i bawb i archebu sesiynau hyfforddiant yn ystod y cyfnod hwn er mwyn cael y gwerth gorau posib o’r adolygiad.   8. [Nodwyd bod blogiau’r llysgenhadon wedi cael eu cyhoeddi ar ein gwefan](https://colegcymraeg.ac.uk/newyddion/blogiau/?k=&c=&s=0&pn=1&l=cy&id=2345&ay=all).   9. Estynnwyd diolch i’r llysgenhadon cenedlaethol am eu cyfraniad i gyfarfodydd y bwrdd eleni a nodwyd y bydd y cynllun yn parhau flwyddyn nesaf. Anogwyd aelodau i recriwtio.   10. Atgoffwyd aelodau i roi [gwybod am unrhyw anghenion cymwysterau cyfrwng Cymraeg trwy lenwi ffurflen Cymwysterau Cymru](https://dweudeichdweud.cymwysterau.cymru/cymwysterau-galwedigaethol-ol-16-cyfrwng-cymraeg). |  |  |
| 1. Trafodaeth ar adolygiad strategaeth addysg bellach a phrentisiaethau’r Coleg Cymraeg Cenedlaethol, [Tuag at Cymraeg 2050](https://colegcymraeg.ac.uk/media/234ixpu1/tuagatcymraeg2050.pdf) | * 1. Nodwyd bod y gwaith o adolygu’r strategaeth addysg bellach a phrentisiaeth yn mynd rhagddo ar hyn o bryd. Mae’r arolygon barn canlynol ar agor ar hyn o bryd:      1. Arolwg barn hybu a hyrwyddo i'r Colegau a’r Darparwyr Prentisiaethau      2. Arolwg barn i'r llysgenhadon cyfredol      3. Arolwg barn i'r cyn-lysgenhadon   2. Mae grwpiau ffocws yn cael eu trefnu ac mae arolwg barn cyffredinol am y strategaeth ar y ffordd.   3. Aethpwyd ati i rannu aelodau’r bwrdd i mewn i grwpiau i drafod y cwestiynau isod:      1. Ydych chi’n cytuno gyda’r pyramid iaith?   Ar y cyfan roedd pawb yn cytuno gyda’r pyramid iaith ond cafwyd awgrymiadau i gydlynu’r termau gyda lefelau iaith y Ganolfan, osgoi defnyddio’r term ‘rhuglder’ a throi’r pyramid ar ei ochr i osgoi edrych yn hierarchaidd a’i fod yn fwy o gontinwwm.   * + 1. Ydych chi’n cytuno gyda’r themâu yn y strategaeth (y pileri)?   Ar y cyfan roedd pawb yn cytuno gyda’r pileri ond awgrymwyd ychwanegu piler partneriaethau neu gymunedau i adlewyrchu pwysigrwydd ffactorau allanol ar daith iaith y dysgwyr. Gofynnwyd hefyd a oedd y pileri wedi’u rhestri yn ôl blaenoriaethau ac os dylid newid y blaenoriaethau yn ôl gofynion lleol bob sefydliad.   * + 1. Oes angen adolygu’r blaenoriaethau pynciol?   Roedd gwahaniaeth barn rhwng y grwpiau, gyda phawb yn gytûn bod y blaenoriaethau wedi cynorthwyo gyda rhoi’r strategaeth ar waith. Fodd bynnag, teimla rhai y dylid ymestyn i gefnogi pob maes cwricwlwm tra bod eraill yn teimlo y dylid parhau i flaenoriaethu meysydd cwricwlwm penodol. Enwyd twristiaeth a lletygarwch a thrin gwallt a harddwch fel meysydd i’w blaenoriaethu nesaf.   * + 1. Sut gall y sector addysg bellach a phrentisiaethau gefnogi pobl ifanc i ddal gafael ar eu sgiliau Cymraeg a datblygu defnydd ar gyfer y gweithle?   Noder na chafodd pob grŵp gyfle i drafod y cwestiwn hwn ond nodwyd bod capasiti a hyder staff yn her a bod angen goresgyn yr her hynny. Awgrymwyd y byddai cynllun mentora i gefnogi bobl ifanc barhau a’u sgiliau Cymraeg yn fanteisiol.   * + 1. Mae cynnydd wedi bod ar waelod y pyramid, sut mae mynd ati i sicrhau cynnydd ar draws holl lefelau’r pyramid?   Cydnabuwyd bod hwn yn her a hyder staff a dysgwyr yw’r her fwyaf. Nodwyd bod yr angen i roi gwybod i’r byrddau arholi mor gynnar yn creu heriau gan nad yw’n rhoi amser i staff gynyddu hyder dysgwyr a’u hannog i eistedd yr arholiad trwy gyfrwng y Gymraeg.   * + 1. Sut gallwn ni fynd ati i oresgyn yr heriau staffio a recriwtio yn y sector Addysg Bellach a Phrentisiaethau?   Ni chafodd pawb gyfle i drafod y cwestiwn hwn ond cyfeiriwyd at strategaethau datblygu staff yn fewnol a bod angen dull gweithredu wedi’i dargedu, strategaeth glir a chymhelliant. Nodwyd hefyd bod cynlluniau o dyfu staff eu hunain yn un lwyddiannus.   * + 1. Sut mae sicrhau bod cynlluniau fel Cymraeg Gwaith yn cael effaith uniongyrchol ar ddarpariaeth ddwyieithog y dysgwyr?   Yn anffodus ni fu cyfle i drafod y cwestiwn hwn.   * + 1. Sut gallwn i fynd ati i ymgysylltu gyda chyflogwyr yn well gydag agenda’r Gymraeg?   Yn anffodus ni fu cyfle i drafod y cwestiwn hwn.   * 1. Nodwyd y byddai NTFW yn anfon ymateb ysgrifenedig wrth eu rhwydwaith i’r wyth cwestiwn.   2. Nodwyd bod Cymwysterau Cymru ar fin dechrau adolygu eu strategaeth hwy hefyd ac yn awyddus i gydweithio gyda’r Coleg Cymraeg er mwyn alinio blaenoriaethau.   3. Nodwyd pwysigrwydd atebolrwydd timau rheoli o ran y Gymraeg gan gynnwys datblygu lefel o sgil yn yr iaith.   4. Anogwyd yr aelodau i ystyried dau beth yn y cyfnod nesaf i gynorthwyo’r Coleg Cymraeg i barhau i allu darparu cefnogaeth i’r sefydliadau. Yn gyntaf, i feddwl am y camau nesaf i ddatblygu’r strategaeth a fydd yn dangos y mwyaf o effaith ac yn cyd-fynd â’r cyfeiriad o fewn cyd-destun polisi o ran y Gymraeg. Yn ail, i barhau i weithio i sicrhau bod y grantiau mae’r Coleg Cymraeg yn eu darparu yn cael effaith ar y sector a dangos yr effaith hynny, yn enwedig wrth i CADY gael ei sefydlu.   5. Estynnwyd diolch i aelodau’r bwrdd am eu hamser yn paratoi ac yn casglu adborth yn fewnol ar gyfer y drafodaeth heddiw. Nodwyd bod cyfres o gyfarfodydd yn y calendr er mwyn ymgynghori ymhellach gyda’r sector megis penaethiaid Colegau Cymru a bwrdd NTFW. Bydd cyfarfodydd yn cael eu trefnu gyda’r partneriaethau rhanbarthol maes o law a bydd cyfle i bob coleg a darparwr prentisiaethau prif gontract fwydo i’r adolygiad yn y cyfarfodydd cynllunio sy’n cael eu cynnal ar hyn o bryd. Gobeithir y bydd y gwaith hwn wedi’i gwblhau erbyn Ionawr 2025. | NTFW  CCC & CC | Diwedd tymor  Ionawr 2025 |
| 1. Strategaeth Cydraddoldeb ac Amrywiaeth y Coleg Cymraeg Cenedlaethol | * 1. Croesawyd Emily Pemberton, Cydlynydd Cydraddoldeb, Amrywiaeth a Gwrth-hiliaeth y Coleg Cymraeg i’r bwrdd. Cafwyd cyflwyniad i rôl Emily, strategaeth amrywiaeth a chydraddoldeb y Coleg yn ogystal â thrafodaeth ar sut i ystyried hyn wrth recriwtio llysgenhadon a chyflwyniad i gynllun mentora’r Coleg. Nodwyd yn dilyn cynllun peilot llwyddiannus eleni, bydd y cynllun mentora yn ymestyn i gynnwys y sector addysg bellach a phrentisiaethau y flwyddyn nesaf. Gwnaed cais i’r aelodau gynorthwyo gyda recriwtio’r bobl ifanc maes o law. Noder y bydd y cyflwyniad yn cael ei rannu gyda chofnodion y cyfarfod hwn. Gofynnwyd i Emily ddod yn ôl mewn blwyddyn i adrodd ar gynnydd. |  |  |
| 1. Cynllun Adnoddau 2024/25 | * 1. Darparwyd diweddariad ar gynnyrch cynllun adnoddau 23/24 a chyflwyniad ar gynllun adnoddau 24/25. [Gofynnwyd i aelodau roi gwybod am unrhyw anghenion adnoddau trwy lenwi’r ffurflen hon erbyn 25 Hydref 2024](https://forms.office.com/Pages/ResponsePage.aspx?id=8gh7yY3hUkKZHNc-lfXmeO192hUAXVtKgzfVaYYSuINUQ0ZST1lETjdLQUc3UFNZOVFTMVpDU0tVSC4u). Nodwyd bod y Coleg Cymraeg wrthi’n trefnu cyfarfod gydag Adnodd. | Aelodau | 25 Hydref 2024 |
| 1. UFA | * 1. Nodwyd y bydd cyfarfod ychwanegol arbennig o’r bwrdd strategol ôl-16 i drafod rôl y Coleg yn cynghori CADY yn cael ei gynnal yng Nghaerdydd diwedd Medi a bydd gwybodaeth bellach yn cael ei rannu maes o law. Bydd y Coleg yn cyflwyno cyngor cychwynnol i’r comisiwn yn nhymor yr Hydref a gobeithio erbyn y cyfarfod nesaf bydd manylion pellach i’w rhannu o’r cerrig milltir a chyllidebau.   2. Darparwyd diweddariad ar ddigwyddiadau sydd ar y gweill.      1. 27 Mai- 1 Meh Eisteddfod yr Urdd, stondin gan y Coleg, Coleg yn noddi gŵyl Triban      2. 10:00 ar 29 Mai trafodaeth banel ar stondin Cymwysterau Cymru yn Eisteddfod yr Urdd      3. 20 Meh Noson Wobrau’r Coleg Cymraeg yn yr Egin ac yn cael ei ffrydio’n fyw ar YouTube      4. 26 Mehefin Cynhadledd Ddigidol a Thechnoleg y Coleg Cymraeg a JISC yng Ngholeg Merthyr      5. 3-10 Awst Eisteddfod Gen, rhaglen o ddigwyddiadau i ddilyn. Noder bydd Coleg y Cymoedd yn cynnal nifer o ddigwyddiadau ac yn noddi caffi Maes B.      6. 13:00 ar 5 Awst Pabell Cymdeithasau, digwyddiad prentisiaethau’r Coleg      7. 9 Awst Pabell Cymdeithasau, digwyddiad Coleg y Cymoedd a Cholegau Cymru, Ysgrifennydd Addysg, Ysgrifennydd yr economi a’r Gymraeg yn bresennol (i’w gadarnhau)   3. Gofynnwyd i aelodau rannu manylion unrhyw ddigwyddiadau a fydd yn cael eu cynnal dros yr haf gydag aelodau’r bwrdd. |  |  |